Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
3500 vuotta sitten Mooses sai Siinain vuorella Jumalalta lain.
Sen käskyt määrittelivät oikean ja väärän.
Melkein 2000 vuotta sitten Jeesus nousi toiselle vuorelle.
Se ei ollut Arabiassa vaan Galileassa.
Siellä hän alkoi opettaa opetuslapsiaan.
Vain noudattamalla sitä opetusta -
voimme tuoda julki Jumalan kirkkautta -
vanhurskaasti elämällä.
Meidäthän on kutsuttu elämään Jeesukselle mieluisasti.
Tutkimme nyt Matteuksen evankeliumia.
Meillä on vuorossa luvun 5 vuorisaarna.
Otetaan esille Raamattu ja tutkitaan tätä Jeesuksen ihmeellistä opetusta.
Pyrimme selittämään asioita, -
mutta luvut 5-7 on myös hyvä -
lukea hitaasti ja antaa Jeesuksen sanojen upota sydämeemme.
Matt. 5:1: -
"Kun hän näki kansanjoukot..."
Vuorisaarnaa ei ollut tarkoitettu väkijoukoille.
"Kun hän näki kansanjoukot, nousi hän vuorelle; -
ja kun hän oli istuutunut..."
Hän jätti väkijoukot ja meni vuorella hiljaiseen paikkaan.
"...tulivat hänen opetuslapsensa hänen tykönsä."
Vasta kun pelkät opetuslapset olivat paikalla, -
"...hän avasi suunsa ja opetti heitä ja sanoi..."
Sitten tulee sana "autuas", joka tarkoittaa siunattua ja onnellista.
Kyseessä on hengelliset tarpeet täyttävä elämä, -
jollaiseen meidät on kutsuttu.
Sana "autuas" on tärkeä. Se on hepreaksi asher.
Juutalaisten iltapäiväkokous alkaa sanalla asher eli autuas.
Se ilmaisee tyytyväisyyttä, rauhaa -
ja sisäistä varmuutta suhteessa Jumalaan.
"Autuaita ovat hengessään köyhät..." (RK -12) Miksi näin?
Autuaaksijulistusten yhteydessä on muistettava, -
että ensin Jeesus lausuu asian, esim. "autuaita ovat hengessään köyhät".
Sen jälkeen hän sanoo jotain, joka tapahtuu tulevaisuudessa.
Lupaus ei ole niinkään siihen hetkeen vaan tulevaan, -
koska siinä on kyse Jumalan valtakunnasta.
Kaikki Vuorisaarnan lupaukset -
toteutuvat täyteydessään vasta sitten, -
kun Messias palaa ja perustaa Jumalan valtakunnan.
Jae 3: "Autuaita ovat hengessään köyhät."
Sana "köyhä" voi tarkoittaa myös niitä, -
jotka surevat maailman hengellistä tilaa.
He ymmärtävät, että tarvitaan muutosta.
"Autuaita ovat hengessään köyhät, sillä heidän on taivasten valtakunta."
Ensimmäinen autuaaksijulistus sisältää myös sanoman -
Jumalan valtakunnasta.
Sanassa kerrotaan sekä Jumalan että taivasten valtakunnasta.
Niillä tarkoitetaan samaa asiaa, mutta miksi nimityksiä on kaksi?
Termi taivasten valtakunta puhuu meille vähän eri tavoin, -
koska kaipaamamme valtakunta ei ole täällä vaan taivaassa.
Se saapuu tänne Jeesuksen palatessa perustamaan sen.
On ero siinä, mitä taivasten valtakunnassa tapahtuu -
ja mitä koemme nyt.
Täällä kokemamme -
on aivan erilaista kuin se, mitä saamme kokea taivaan valtakunnassa
Mutta erottava etäisyys katoaa Messiaan palatessa.
Ensimmäisessä autuaaksi- julistuksessa Jeesus puhuu niistä, -
jotka murehtivat hengessään, -
koska ymmärtävät eron nykyisen ja tulevan välillä ja kaipaavat tulevaa.
Sellaisille Jeesus sanoo: -
"Autuaita ovat hengessään köyhät, koska heidän on taivasten valtakunta."
Jae 4: "Autuaita ovat murheelliset, sillä he saavat lohdutuksen."
Murehtiminen liittyy kuolemaan.
Mutta on muistettava, että kuolema liittyy syntiin.
Kuoleman pitäisi muistuttaa synnistä ja päinvastoin.
Kuolema on synnin seurausta.
Jeesus sanoo: "Autuaita ovat (synnin aiheuttaman kuoleman vuoksi) -
murheelliset, sillä he saavat lohdutuksen."
Lohdun tuo muutos, ja se on seurausta -
Jumalan tahdon ja tuomioiden toteutumisesta.
Jumalan tahto liittyy läheisesti hänen valtakuntaansa.
Jumalan tahdossa oleva ihminen ilmentää hänen valtakuntaansa.
Jumalan valtakunnan läsnäoloon kuuluvat myös -
hänen huolenpitonsa ja siunauksensa.
Silloin tunnemme shalomin, kaiken ymmärryksen ylittävän rauhan.
Jae 5: "Autuaita ovat sävyisät (nöyrät)..."
Sävyisä ei ole vaativa -
eikä pyri hallitsemaan tilannetta saadakseen sen, mitä haluaa.
Sävyisiä luottaa ja turvautuu Jumalaan.
Hän ei yritä itse saada asioita tapahtumaan -
vaan on kuuliainen Jumalalle, luottaa häneen ja on riippuvainen hänestä -
saadakseen Jumalan huolenpidon.
Silloin hän täyttää tarpeemme ja kaipauksemme -
voidaksemme elää vanhurskaasti häntä miellyttäen.
"Autuaita ovat sävyisät, sillä he perivät maan."
Perimme maan ja siihen liittyvän muutoksen -
täydellisesti vasta Jumalan valtakunnassa.
Jae 6: "Autuaita ovat ne, joilla on vanhurskauden nälkä ja jano..."
Näemme muutaman viikon kuluttua, -
miten Jumalan valtakunta ja vanhurskaus liittyvät toisiinsa.
Missä Jumalan valtakunta on, siellä on myös vanhurskaus.
Tämä autuaaksijulistus menee asian ytimeen.
"Autuaita ovat ne, joilla on vanhurskauden nälkä ja jano, -
sillä heidät ravitaan."
Siinä on lupaus kuten muissakin autuaaksijulistuksissa.
Kun halajamme ajatuksin ja teoin Jumalaa, -
voimme olla varmoja siitä, -
että tulemme ravituiksi ja saamme periä.
Perinnön saamme liiton lupausten vuoksi.
Liiton lupaukset liittyvät Jumalan valtakunnan lupauksiin.
Jeesus sanoo: -
"Autuaita ovat ne, joilla on vanhurskauden nälkä ja jano, -
sillä heidät ravitaan."
Jae 7: "Autuaita ovat laupiaat..."
Meidän on tärkeä pyrkiä olemaan armollisia toisia kohtaan.
Toisessa Mooseksen kirjassa on kohta, -
jossa kerrotaan Jumalan 13 ominaisuutta.
Siinä korostetaan Jumalan armollisuutta, -
laupeutta ja rakkautta. Niistä Matt. 5:3:ssakin puhutaan.
Näin Sana opettaa: -
"Autuaita ovat laupiaat, sillä he saavat laupeuden."
Laupeus on laaja käsite. Kerron esimerkin.
Minulla on esillä kreikankielinen Uusi testamentti.
Sen pohjana on Vanha testamentti, joka kirjoitettiin alun perin hepreaksi.
Sanan periaatteet on siis ensiksi ilmaistu hepreaksi.
Mutta 2000 vuotta sitten UT:n aikaan kreikka oli maailma pääkieli.
Siksi Uusi testamentti kirjoitettiin alun perin kreikaksi.
Mutta Uudessa testamentissa lainataan Vanhaa testamenttia.
Moni UT:n periaate ja termi pohjautuu Vanhaan testamenttiin.
Laupeus on hepreaksi rachamim, joka on monikossa.
Se ei kerro niukasta vaan yltäkylläisestä laupeudesta.
Kun Jumala antaa laupeutensa, hän antaa sitä runsaasti.
Silloin se täyttää ihmisen tarpeet ja uudistaa hänet.
Laupeus vie ihmisen takaisin Jumalan tarkoittamaan tilaan.
Laupeus parantaa.
Sana laupeus yksikössä -
se on sama sana kuin rechem, kohtu, -
jossa lapsi on yhdeksän kuukautta.
Kohtu on tehokas, -
koska se aistii lapsen hyvinvoinnin.
Kohtu kommunikoi naisen aivojen kanssa, -
jotta keho voi mukauttaa toimintaansa lapsen tarpeiden mukaan.
Jos vauvalla on kohdussa esimerkiksi kylmä, -
kohtu lähettää viestiä naisen aivoille.
Silloin naisen kehon lämpöä siirtyy kohtuun, -
jotta pienokainen pysyy lämpimänä.
Samoin myös laupeus toimii ihmisen parhaaksi.
Jumala auttaa ihmistä laupeudessaan palaamaan hänen tahtoonsa.
Joten tämä on valtava kohta: -
"Autuaita ovat laupiaat, sillä he saavat laupeuden."
Näemme saman periaatteen muutaman viikon kuluttua kohdassa: -
"Millä mitalla te mittaatte, sillä teille mitataan."
Nuorempana möin vakuutuksia, mikä on tarpeellinen työ.
Paras vakuutus on kuitenkin Jumalassa.
Kun kohtelemme muita siten, kuin haluaisimme meitä kohdeltavan, -
Jumala huomaa sen ja toimii samalla tavalla.
Jae 8: "Autuaita ovat puhdassydämiset..."
Heidän sydämensä on puhdas.
"...sillä he saavat nähdä Jumalan."
Raamatunkäännöksissä vaihdetaan usein sanojen paikkaa.
Mutta kreikassa sanajärjestyksellä korostetaan usein jotain.
Oikea sanajärjestys olisi tämä: -
"Autuaita ovat puhdassydämiset, sillä he Jumalan näkevät."
Siinä korostetaan näkemisen lisäksi sitä, kenet nähdään eli Jumala.
Jumalan kasvojen näkeminen on siunaavaa.
Tunnemme 4. Moos:n kohdan: -
"Herra siunatkoon ja varjelkoon sinua. Herra valaiskoon kasvonsa sinulle."
Usein kun puhutaan siunauksesta, jonka papit laskevat kansan ylle, -
siinä sanotaan: "Herra valaiskoon kasvonsa sinulle."
Kun Herra kohdataan kasvoista kasvoihin, -
ihminen tulee siunatuksi.
Puhdassydämiset saavat siunatun elämän.
Jae 9: "Autuaita ovat rauhantekijät..."
Rauha liittyy Jumalan tahtoon.
Rauhantekijöitä ovat ne, jotka toteuttavat Jumalan tahtoa.
Jumalan tahdon ulkopuolelta ei löydy rauhaa.
Useimmat maailman ihmiset eivät välitä asiasta.
Monet poliitikot ja diplomaatit ovat kyllä vilpittömiä.
He haluavat maailmaan rauhaa kuten muutkin.
Mutta rauha löytyy -
vain elämällä Jumalan tahdossa.
Jos sivuutamme Jumalan tahdon, käskyt ja totuuden, -
emme löydä rauhaa.
Oikeat rauhantekijät toteuttavat Jumalan tahtoa.
Jae 9: "Autuaita ovat rauhantekijät, -
koska heitä kutsutaan Jumalan lapsiksi."
Olemme Jumalan lapsia. Lapseus liittyy palvelemiseen.
Eli tässä kohdassa opetetaan, -
että vasta tehdessämme Jumalan tahdon me palvelemme häntä.
Ihmiset voivat olla hyväntekijöitä -
ja kannattaa sosiaalista oikeudenmukaisuutta yms.
Eivätkä nuo asiat ole välttämättä väärin.
Mutta jos ne eivät perustu Jumalan tahtoon, -
ne eivät ole hyviä tekoja eivätkä miellytä Jumalaa.
Siten toimivat eivät saa Jumalan siunausta eivätkä menesty.
Jos tahdomme palvella Jumalan lapsina, -
olemme antautuneita Jumalan tahdolle.
Maailma ei ole samaa mieltä jakeen 10:kään kanssa. Näin se sanoo: -
"Autuaita ovat ne, joita vanhurskauden tähden vainotaan..."
Autuaaksijulistamisten järjestyksellä on merkitystä.
Rauhantekijät toteuttavat Jumalan tahtoa.
Eikä ole sattumaa, että seuraavassa autuaaksijulistamisessa -
puhutaan vanhurskaudesta, -
koska Jumalan tahto ja vanhurskaus kuuluvat yhteen.
On kyse Jumalan Sanan määrittelemästä vanhurskaudesta.
Kun maailma miettii, mikä on hyväksyttävää, -
he tekevät vääriä johtopäätöksiä.
Vain Sanan ilmestyksen valossa ymmärrämme vanhurskautta.
Näin Sana sanoo vanhurskaille: -
"Autuaita ovat ne, joita vanhurskauden tähden vainotaan, -
sillä heidän on taivasten valtakunta."
On merkittävää, miten Pyhä Henki inspiroi kirjoittajaa -
merkitsemään asiat ylös.
Huomaamme jälleen vanhurskauden liittyvän Jumalan valtakuntaan.
Siksi Jumalan valtakunnasta kiinnostuneet -
tavoittelevat vanhurskautta.
He huomaavat vanhurskauden löytyvän Jumalan tahdosta.
Jos emme antaudu Jumalan tahdolle ja vanhurskaudelle, -
emme ole Jumalan palvelijoita emmekä pääse hänen läsnäoloonsa.
Emme saa hänen siunauksiaan, eikä hän ole meihin mielistynyt.
Autuaaksijulistuksissa ei siis kerrota vain sitä, mitä joskus saamme, -
vaan niissä opetetaan myös, miten meidän tulee elää.
Kun elämme tämän opetuksen mukaan, -
löydämme voitelun, -
Jumalan läsnäolon ja huolenpidon ja näemme hänen toimivan.
Jae 11: "Autuaita olette te, kun ihmiset minun tähteni solvaavat..."
Eli maailma vastustaa uskovia.
"...ja vainoavat teitä -
ja valehdellen puhuvat teistä kaikkea pahaa."
Jumalan tahdolle antautuneita rauhantekijöitä, -
vanhurskauteen pyrkiviä -
ja Jumalan valtakunnan periaatteiden mukaan eläviä -
vainotaan, ja heitä vastaan puhutaan -
valheiden perusteella.
Aina kun Sanassa puhutaan valheista, -
niiden lähde on valheiden isä eli paholainen.
Me pyrimme vanhurskauteen, mutta paholainen vihaa sitä.
Hänen luonteensa on Jumalan tahdon vastainen.
Hän vastustaa Jumalan palvelijoita.
Siksi Jeesus sanoo: "Autuaita olette, kun ihmiset minun tähteni solvaavat -
(vanhurskauden tähden) -
ja vainoavat teitä ja valehdellen puhuvat teistä kaikkea pahaa."
Kun vaellamme Jumalan yhteydessä, voimme odottaa pahanpuhumista.
Periaate on tärkeä ymmärtää.
Kun elämäsi miellyttää Jumalaa ja toteutat hänen tahtoaan, -
voit odottaa vihamielisyyttä ja vainoa.
Jotkut sanovat, että elämä on Jumalan kanssa hyvää ja helppoa.
Ei Sana niin opeta varsinkaan lopun ajoista,-
kun maailman valtaavat moraalittomuus, -
jumalattomuus ja pahuus.
He kutsuvat hyvää pahaksi ja pahaa hyväksi.
Niin maailma pyrkii oikeuttamaan sen, -
että se vainoaa Jumalan tahtoa toteuttavia.
Mutta meidän ei silti tarvitse huolestua eikä masentua.
Jae 12: "Iloitkaa ja riemuitkaa, -
sillä teidän palkkanne on suuri taivaissa.
Samoinhan vainottiin profeettoja, jotka olivat ennen teitä."
Eli kun elämme Jumalan tahdossa -
ja käyttäydymme vanhurskaasti, -
mitä on odotettavissa?
Vainoa, solvausta ja pahanpuhumista.
Kärsimme siksi, että uskomme Messiaaseen.
Kun niin käy, meidän ei tarvitse järkyttyä eikä ihmetellä.
Kun kohtaamme kärsimystä ja vastoinkäymisiä, -
ei se haittaa. Saamme iloita.
Messias kohtasi saman vainon.
Vaino on vain vahvistus siitä, että Jumala on mielistynyt sinuun.
"Iloitkaa ja riemuitkaa, -
sillä teidän palkkanne on suuri taivaissa."
Kohdan lopussa puhutaan profeetoista.
Kun elämme Jumalan totuudessa, mistä seuraa suuri palkkio, -
elämme profeetallisessa totuudessa.
Jesaja, Jeremia, Hesekiel ja pikkuprofeetat -
saivat Jumalalta profeetallista ilmoitusta.
Kun elämme Jumalaa miellyttäen, -
meillä on profeettojen opettama luonteenlaatu.
Siksi uskovalle on elintärkeää lukea VT:n profeettojen sanomaa.
Nähdään ensi viikolla. Paljon siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Käytetty raamatunkäännös: Raamattu kansalle 2012.
Suomennos: Annamari Kortelainen